Fil-Kolumbja, l-organizzazzjoni tas-Salib l-Aħmar qalet li 31 tifel u tifla nħarqu ħajjin u 25 oħra ndarbu sew meta l-karozza li kienu fuqha ħadet in-nar ħdejn il-belt ta’ Fundacion, fit-Tramuntana tal-pajjiż. Ħafna mill-midruba jinsabu f’qagħda kritika tant li l-awtoritajiet jistennew li l-għadd ta’ mwiet se jiżdied aktar ma jgħaddi ż-żmien. It-tfal mejta huma kollha taħt it-tmien snin u kienu qed jerġgħu lura minn servizz reliġjuż. Il-karozza splodiet qrib nofsinhar u n-nar kien tant qawwi li lanqas setgħu jiddeterminaw l-għadd ta’ vittmi mill-ewwel. Skont dawk li baqgħu ħajjin, is-sewwieq kellu landa petrol abbord. Huwa ħarab u r-resident tal-lokal, mgħaddba għalih, marru d-dar tiegħu u bdew jitfgħu l-ġebel lejn it-twieqi. Għall-ewwel il-pulizija qalu li d-diżgrazzja seħħet minħabba problema mekkanika.